Ir-Regolament tal-Kummissjoni (KEE) Nru 2581/98
tat-30 ta’ Novembru 1998
li jemenda r-Regolament (KE) Nru 1372/95 li jipprovdi regoli dettaljati għall-implimentazzjoni tas-sistema tal-liċenzi għall-esportazzjoni fis-settur tal-laħam tat-tjur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2777/75 tad-29 ta’ Ottubru 1975 dwar l-organizzazzjoni komuni tas-suq tal-laħam tat-tjur (1), kif l-aħħar emendat bir-Regolament (KE) Nru 2916/95 (2), u b’mod partikolari l-Artikoli 3(2) u 8 (12) tiegħu,
Billi r-Regolament tal-Kummissjoni (KEE) Nru) 1372/95 (3), kif l-aħħar emendat bir-Regolament (KE) Nru 1009/98 (4), li jistabbilixxi regoli dettaljati għall-implimentazzjoni tas-sistema ta’liċenzi ta’l-esportazzjoni fis-settur tal-laħam tat-tjur;
Billi l-listi tal-prodotti li għalihom tapplika r-rifużjoni ta’l-esportazzjoni fis-settur tal-laħam tat-tjur u tad-destinazzjonijiet li jikkwalifikaw għal dawk ir-rifużjonijiet ġew reċentement emendati bir-Regolament (KE) Nru 2580/98 (5); billi l-Annessi I u III li jinsabu mar-Regolament (KE) Nru 1372/95 għandhom jiġu hekk adattati;
Billi l-miżuri previsti f’dan ir-Regolament jaqblu ma’l-opinjoni tal-Kumitat ta’l-Amministrazzjoni tal-Laħam tat-tjur u l-Bajd,
ADOTTA DAN IR-REGOLAMENT:
Artikolu 1
L-Annessi I u II li jinsabu mar-Regolament(KE) Nru 1372/95 qed jinbidlu bl-Annessi ta’ hawn.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-iStati Membri kollha.
Magħmul fi Brussel, fit-30 ta’ Novembru 1989.